Lukuaika noin 1 min

Suomessa on lanseerattu uusi palvelu, joka nopeuttaa huomattavasti etenkin eri pankkien välillä tehtäviä tilisiirtoja.Pikasiirto.fi-palvelulla rahansiirto tapahtuu reaaliajassa. Palvelu on suunnattu kuluttajille ja yrityksille. Käyttäjä tarvitsee sitä varten ainoastaan pankkitunnukset.”Asiakas luo palveluun tilin, syöttää siirron tiedot ja suorittaa maksun. Rahat siirtyvät saajan tilille keskimäärin alle minuutissa”, tiedotteessa luvataan.Tavallisesti tilisiirrot eri pankkien välillä voivat kestää jopa useita pankkipäiviä.Pikasiirrolla voi tehdä 10–1 000 euron suuruisia siirtoja. Palvelu perii tehdyistä siirroista palkkion.Pikasiirto.fi toimii yhteistyössä Suomen yhdeksän suurimman pankin kanssa, ja sitä voi käyttää kaikkina viikonpäivinä.